Ego Leutbaldus, considerans Dei retributionem dicentis: «Date helemosinam, et omnia munda erunt vobis,» pro remedio animæ meæ vel parentum meorum, seu senioris mei, vel cunctorum amicorum meorum, nec non pro Avanæ, sed et pro dulcissimæ quondam conjugis meæ Garlindæ, dono unum mansum ad locum Cluniacense, qui est situs in pago Matiscensi, in agro Versiacense, [in villa] Privisiaco nomine. Terminat a mane terra Sanctæ Mariæ, a medio die ipsius donatoris, a sero et a cercio Sanctæ Mariæ; quicquid ad ipsum mansum pertinet, cum servo supermanente, nomine Amalberto, cum uxore sua et filiis. Ipsum mansum et servos ex integro dono et concedo monachis et Sancto Petro. Si quis vero, videlicet ego ipse, aut ullus homo, aut aliqua persona, contra hanc donationem presumpserit, a liminibus sanctorum apostolorum sit excommunicatus, et cum Datan et Abyron eterna dampnatione dampnatus, fisco unciam auri componat, et omni tempore donatio ista firma permaneat, cum stipulatione subnixa. S. Leutboldi, qui donationem fieri et firmare rogavit. S. Arulfi. S. Wichardi. S. Teutberti. S. Achardi. S. Girardi. Actum anno secundo regnante Rodulfo rege.